Et projektkøb betyder eksempelvis, at du køber en lejlighed, før den er bygget.
Omhandler projektkøbet derimod en byggegrund, kan man enten selv stå for byggeriet, eller udvælge et entreprenørfirma til, at foretage bebyggelsen.
Det er altid mere omstændeligt at købe en ejendom, som kun findes på papiret, da man ikke kan tjekke ejendommen for fejl og mangler, før man rent faktisk har købt den (og den er opført). Ofte indgår man allerede købsaftalen, inden entreprenøren har taget det første spadestik.
Det anbefales, at man som køber allierer sig med en byggesagkyndig, der kan være med til at gennemgå boligen for fejl og mangler på afleveringsdagen. Sælger hæfter som regel for alle fejl og mangler ved projektsalg af fast ejendom i op til 10 år. Det er desuden vigtigt at få sin advokat til at gennemgå købsaftalen grundigt særligt når det kommer til sælgers/entreprenørens håndtering af mangler, byggeriets forsinkelse (dagsbod), lokalpaner, kommende servitutter mv.